سألت الفجر عن لون الغياب و رحلة التابوت
من دموع السحاب الفجر يجمع باقي احزانه
سألته ليه و انت الفجر تبكي لونك الياقوت
و انت اللي يسمونك لقا و احلام هميانة
و جاوبني سكون الفجر و دمعه صار فيه الصوت
أنا موتي تعرفونه غروب الشمس عنوانه
يموتني الشفق دايم و يحييني الشفق واموت على هاك الامل ابقى امل في داخل انسانه
الانسانه هي الدنيا و انتم في ثراها قوت
تأكلكم و تاكلكم و ابد ما هيب ندمانه
عظيمه حكمة الرحمن منقذ عابده من حوت
و خالق فالسماء نور و خالق فالبحر دانه